CELEX: 32014D0821
Language: hr
Date: 2014-11-04 00:00:00
Title: Odluka Vijeća 2014/821/ZVSP od 4. studenoga 2014. o potpisivanju i sklapanju Sporazuma između Europske unije i Ukrajine o statusu savjetodavne misije Europske unije za reformu sektora civilne sigurnosti u Ukrajini (EUAM Ukraine)

21.11.2014   
            
            
               HR
            
            
               Službeni list Europske unije
            
            
               L 334/1
            
         ODLUKA VIJEĆA 2014/821/ZVSP
   od 4. studenoga 2014.
   o potpisivanju i sklapanju Sporazuma između Europske unije i Ukrajine o statusu savjetodavne misije Europske unije za reformu sektora civilne sigurnosti u Ukrajini (EUAM Ukraine)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 22. srpnja 2014. donijelo Odluku 2014/486/ZVSP (1).
            
         
               (2)
            
            
               Vijeće je istog dana donijelo Odluku o odobravanju otvaranja pregovora s Ukrajinom radi sklapanja Sporazuma između Europske unije i Ukrajine o statusu misije u okviru zajedničke sigurnosne i obrambene politike (ZSOP) Europske unije u Ukrajini.
            
         
               (3)
            
            
               Sporazum o statusu savjetodavne misije Europske unije za reformu sektora civilne sigurnosti u Ukrajini (EUAM Ukraine) („Sporazum”) dogovoren je u pregovorima između Unije i Ukrajine.
            
         
               (4)
            
            
               Sporazum bi trebalo odobriti,
            
         DONIJELO JE OVU ODLUKU:
   Članak 1.
   Sporazum između Europske unije i Ukrajine o statusu savjetodavne misije Europske unije za reformu sektora civilne sigurnosti u Ukrajini (EUAM Ukraine) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se imenovati osobu (osobe) ovlaštenu (ovlaštene) za potpisivanje Sporazuma radi obvezivanja Unije.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 4. studenoga 2014.
      
         
            Za Vijeće
         
         
            Predsjednik
         
         S. GOZI
      
   
   
      (1)  Odluka Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 217, 23.7.2014., str. 42.).